Document ID: /roh_data/filtered/fineweb-2-filterrobots_roh.jsonl.gz/19520

La gievgia è il sportist da 21 onns David Hablützel per l'emprima giada stà sin il snowboard suenter sia cupitgada a Laax. Malgrà ch'in trenament en la mesapipa n'è anc strusch pussaivel, ha l'equipa da medis e trenaders da la delegaziun svizra decidì, ch'il snowboardist svizzer giaja als gieus olimpics a Pyeongchang. Sch'el vegn lura er propi a partir n'è dentant anc intschert.
Mes dies è anc adina unflà e violet. I sa megliurescha dentant mintga di e jau sun optimistic ch'jau vegn ad esser fit per la qualificaziun da mesapipa ils 13 da favrer.
Il schaner era Hablützel sa blessà tar il final dal Laax Open. El aveva blessà la spina dorsala da las ancas e patì d'ina stremblida dal tscharvè.
RR novitads 10:00